Diari Oficial de la Generalitat Valenciana


Sumari del DOGV 9733, del 27-11-2023 (2023/11994)

RESOLUCIÓ de 21 de novembre de 2023, de la Direcció General de Patrimoni Cultural, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana, davant l'estimació dels recursos de reposició interposats per l'Ajuntament de Carcaixent i l'Ajuntament de Vallada, contra la Resolució 5 de juny de 2023, de la Conselleria d'Educació, Cultura i Esport, de concessió de subvencions destinades a actuacions de conservació i protecció dels béns immobles del patrimoni cultural de la Comunitat Valenciana per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11845


Data del document
:   21-11-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 21 de novembre de 2023, de la Direcció General de Patrimoni Cultural, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana, davant l'estimació dels recursos de reposició interposats per l'Ajuntament de Carcaixent i l'Ajuntament de Vallada, contra la Resolució 5 de juny de 2023, de la Conselleria d'Educació, Cultura i Esport, de concessió de subvencions destinades a actuacions de conservació i protecció dels béns immobles del patrimoni cultural de la Comunitat Valenciana per a l'exercici 2023. [2023/11457]  
Per l'Ordre 29/2022, de 4 de maig, de la Conselleria d'Educació, Cultura i Esport, s'establixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV 9334, 09.05.2022).  
Per la Resolució de 25 de novembre de 2022, de la Conselleria d'Educació, Cultura i Esport es convoquen per a 2023 les subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV 9491, 16.12.2022).  
Consta acreditat que hi ha consignació pressupostària suficient en l'aplicació 48.27.68.438.27.0, línia S6417000 de la Llei de pressupostos de la Generalitat per a l'exercici 2023, per a la conservació i protecció dels béns immobles del patrimoni cultural de la Comunitat Valenciana.  
  
El 13 de gener de 2023, els ajuntaments de Carcaixent i de Vallada presenten la sol·licitud i la documentació per a acollir-se a la convocatòria de subvencions per a actuacions de conservació i protecció dels béns immobles del patrimoni cultural de la Comunitat Valenciana. Després de revisada la documentació se'ls requerix perquè en el termini de 10 dies esmenen la falta o aporten els documents preceptius, amb la indicació que, si no ho feien així, es consideraria que desistien de la seua petició.  
  
El 24 i el 27 de febrer de 2023, l'Ajuntament de Carcaixent i l'Ajuntament de Vallada, respectivament, van aportar en el registre telemàtic de la Generalitat la documentació complementària requerida en els seus expedients d'ajudes de la Conselleria d'Educació, Cultura i Esport.  
  
Per la Resolució de 5 de juny de 2023, de la Conselleria d'Educació, Cultura i Esport, es va resoldre la convocatòria d'ajudes per a actuacions de conservació i protecció dels béns immobles del patrimoni cultural de la Comunitat Valenciana (DOGV 9614, 09.06.2023), i es van desestimar les sol·licituds enumerades en l'annex II, entre les quals figuren les formulades pels ajuntaments de Carcaixent i de Vallada. El motiu de desestimació es referix a l'aplicació de la base sisena, punt 3, de l'Ordre 29/2022, de 4 de maig, que establix que es considerarà que desistix de la seua sol·licitud l'interessat que, després d'haver-li requerit que esmenara la documentació, de conformitat amb el que s'establix en l'article 68 de la Llei 39/2015, d'1 d'octubre, del procediment administratiu comú de les administracions públiques, no ho fera en el termini concedit per a això.  
El 16 de juny i 10 de juliol de 2023, l'Ajuntament de Carcaixent i l'Ajuntament de Vallada, respectivament, interposen un recurs de reposició contra la resolució anterior.  
El 14 de setembre de 2023 la directora general de Patrimoni Cultural emet resolucions d'estimació dels recursos de reposició interposats pels ajuntaments de Carcaixent i de Vallada, en vista dels informes emesos el 12 de setembre i el 25 de juliol de 2023, respectivament, pels tècnics competents de la Direcció General de Patrimoni Cultural, i convoca la Comissió tècnica de valoració amb la finalitat de valorar totes dues sol·licituds. La Comissió es reunix el 6 de novembre de 2023.  
  
Per tot això, una vegada vist l'informe de la comissió tècnica de valoració en el qual es concreten els resultats de l'avaluació de les sol·licituds, l'informe de l'òrgan instructor en el qual es constata que de la informació que consta en el seu poder es desprén que l'entitat beneficiària complix tots els requisits per a accedir a la subvenció, i en compliment del que es preceptua en l'article 160.4 de la Llei 1/2015, de 6 de febrer d'hisenda pública, del sector públic instrumental i de subvencions, així com en la base desena de l'Ordre 29/2022, de 4 de maig, i de conformitat amb el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, i la delegació de competències establida en el punt quart apartats primer i quart de la Resolució de 13 d'abril de 2022 (DOGV 9328, 29.04.2022) del conseller d'Educació, Cultura i Esport, sobre delegació de competències en determinats òrgans, en la qual es deleguen en la persona titular de la direcció general dins del seu àmbit competencial, els actes i els documents de retenció de crèdit, d'autorització de despesa, de disposició de crèdit, de reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, així com la convocatòria i l'atorgament d'ajudes i subvencions a les quals es referix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que tinga delegat, resolc:  
  
  
Primer  
Concedir a l'Ajuntament de Vallada la subvenció per l'import de 40.000,00 euros per al Projecte de consolidació i restauració del Castell de Vallada, fase 1C, a càrrec de la línia de subvenció S6417000, capítol VII, del programa 454.10, ajudes per a la conservació i protecció dels béns immobles del patrimoni cultural de la Comunitat Valenciana dels pressupostos de l'exercici 2023, que s'indica en l'annex I.  
  
  
Segon  
No concedir la subvenció sol·licitada per l'Ajuntament de Carcaixent per al Projecte de restauració de panells ceràmics en el Grup Escolar Navarrés Daràs per insuficiència pressupostària, per no haver obtingut la puntuació necessària per a ser adjudicatari de la subvenció enguany, segons l'informe de la Comissió de data 6 de novembre de 2023, i que s'indica en l'annex II.  
  
Tercer  
La publicació d'aquesta resolució produirà els efectes de notificació d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat valenciana.  
  
Quart  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitat pública.  
2. Les entitats beneficiàries de subvencions hauran de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, amb la inclusió del logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Totes les entitats beneficiàries de subvencions estan obligades a subministrar a l'entitat concedent, amb el requeriment previ, tota la informació que siga necessària per al compliment per aquesta de les obligacions establides en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que haja sigut atés, l'òrgan que ha realitzat el requeriment podrà acordar, amb l'advertiment i l'audiència previs a l'interessat, la imposició de multes coercitives en els termes establits en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Cinqué  
Informar els beneficiaris que l'ajuda concedida per mitjà d'aquesta resolució està acollida al règim de minimis establit en el Reglament (UE) Núm. 1407/2013, de la Comissió, de 18 de desembre de 2013 (DOUE L 352/1, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis i queda, per tant, subjecta als límits i a les condicions que s'hi establixen.  
  
Sisé  
Els beneficiaris d'aquests subvencions hauran de complir les obligacions establides en la base dotzena de l'Ordre 29/2022, de 4 de maig, així com els requisits exigits per minimis.  
  
Seté  
La no execució de l'actuació completa segons el projecte aportat podrà donar lloc a la pèrdua de la subvenció o la minoració, si és el cas, de la part proporcional a l'obra executada segons l'informe del tècnic representant de l'administració, amb l'audiència prèvia en tots dos casos de l'interessat.  
  
Huité  
El pagament de les subvencions es farà efectiu una vegada realitzada i justificada l'actuació, de conformitat amb les bases catorzena i quinzena de l'Ordre 29/2022, de 4 de maig; el punt desé de la Resolució de 25 de novembre de 2022, i la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions. Així mateix hauran d'acreditar-se en la justificació l'import, la procedència i l'aplicació dels fons propis o altres subvencions o recursos amb els quals hagen sigut finançades les activitats subvencionades.  
  
  
Nové  
D'acord amb el termini de justificació establit per als beneficiaris de les subvencions concedides mitjançant la Resolució de 5 de juny de 2023, s'establix que el termini màxim de justificació per a l'Ajuntament de Vallada serà de 6 mesos comptadors des de l'endemà de la publicació en el Diari Oficial de la Generalitat Valenciana d'aquesta resolució.  
  
  
Contra aquesta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació. Igualment, podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'establix en l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 21 de novembre de 2023.- La directora general de Patrimoni Cultural (p. d. R 13.04.2022; DOGV 9328, 29.04.2022): María del Pilar Tébar Martínez.